นายกรัฐมนตรี หารือผู้บริหารสูงสุดเขตบริหารพิเศษฮ่องกง ยกระดับความร่วมมือทางการค้า การลงทุน เชื่อมโยงห่วงโซ่อุปทาน ฟื้นฟูเศรษฐกิจระหว่างกัน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทวิภาคีแบบสั้นกับนายจอห์น ลี คา-ชิว ผู้บริหารสูงสุดเขตบริหารพิเศษฮ่องกง ที่ห้องรับรองพิเศษ สนามบินสุวรรณภูมินายกรัฐมนตรี ยินดีที่ผู้บริหารสูงสุดเขตบริหารพิเศษฮ่องกง เดินทางมาร่วมการประชุมผู้นำเขตเศรษฐกิจเอเปค ซึ่งไทยยินดีร่วมมือกับฮ่องกงในการส่งเสริมความร่วมมือทางเศรษฐกิจของภูมิภาค โดยเฉพาะการค้าและการลงทุน รัฐบาลพร้อมร่วมมือกันในทุกมิติ เชื่อมั่นว่าฮ่องกงและไทยจะมีความสัมพันธ์ที่ใกล้ชิดยิ่งขึ้นและเจริญรุ่งเรืองต่อไปผู้บริหารสูงสุดเขตบริหารพิเศษฮ่องกง ยินดีที่ได้หารือกับนายกรัฐมนตรีในวันนี้ ทั้งสองฝ่ายยังมีศักยภาพในการเพิ่มพูนความร่วมมือกันอีกมาก ฮ่องกงชื่นชมรัฐบาลไทยในการจัดการประชุมผู้นำเขตเศรษฐกิจเอเปคและสนับสนุนการเป็นเจ้าภาพการประชุมฯ ของไทยทั้งสองฝ่ายต่างเห็นพ้องว่า สถานการณ์การแพร่ระบาดของโรคโควิด-19 จะเป็นโอกาสให้ทั้งสองฝ่ายร่วมแก้ปัญหาท่ามกลางความท้าทายและเป็นโอกาสให้ยกระดับความร่วมมือ เพื่อฟื้นฟูเศรษฐกิจและสังคม รวมถึงแสวงหาความร่วมมือเพิ่มเติมในเรื่องการค้าและการลงทุน และการเชื่อมโยงห่วงโซ่อุปทาน ตลอดจนการค้าในผลิตภัณฑ์ทางด้านเกษตร